Filo (informatica)

In informatica, un filo de execution es le plus parve sequentia de instructiones programmate qui pote esser administrate independentemente per un planificator, le qual es typicalmente un parte del systema de operation. Le implementation de filos e processos differe inter systemas de operation, sed generalmente un filo es un componente de un processo. Multiple filos pote exister intra un processo, executante concurrentemente e possedente ressources in commun como le memoria, durante que differente processos non possede iste ressources in commun. In particular, le filos de un processo possede su codice executabile e le valores de su variabiles in commun a un momento donate.
Categoria:Systemas de operation